पुनरुद्धार की योजना पर सरकार कर रही विचार : बीएसएनएल
12 Jul 2020, 14:05:35 के समाचार About us Android App Advertisement Contact us
By Dabangdunia News Service | Publish Date: Oct 11 2019 1:46AM | Updated Date: Oct 11 2019 1:46AM
नई दिल्ली। सरकारी दूरसंचार कंपनियों भारत संचार निगम लिमिटेड (बीएसएनएल) और महानगर टेलीफोन निगम लिमिटेड (एमटीएनएल) को बंद किये जाने को लेकर आ रही खबरों के बीच बीएसएनएल ने गुरुवार को कहा कि उसके पुनरुद्धार की योजना पर सरकार सक्रियता से विचार कर रही है। बीएसएनएल ने यहां जारी स्पष्टीकरण में कहा कि कर्मचारियों को स्वैच्छिक सेवानिवृत्ति (वीआरएस)/4जी स्पेक्ट्रम और उसके संपदा के मौद्रिकरण की अनुमति के माध्यम से पुनरुद्धार के लिए पर्याप्त पैकेज देने की योजना पर सक्रियता से विचार कर रही है।
उसने कहा कि बीएसएनएल राष्ट्रीय आपदा जैसे कठिन समय में और दूरस्थ क्षेत्रों में किफायती दरों पर सेवायें दे रही है और भविष्य में भी ये सेवायें जारी रहेंगी। मीडिया में ऐसी खबरें आ रही है वित्त मंत्रालय ने बीएसएनएल और एमटीएनएल को बंद करने के लिए कहा है। मंत्रालय के पास नीति आयोग ने इसमें विनिवेश से जुड़ा प्रस्ताव भेजा था लेकिन उसने विनिवेश के स्थान पर इसको बंद करने की सलाह दी है।